turjo4nis/wikipedia-bn-dump-20250701 huggingface dataset:
নিউজবিউটর

নিউজবিউটর () একটি টেক্সট-ভিত্তিক ইউনিক্স-সদৃশ ব্যবস্থার জন্যে নির্মিত সংবাদ সংযোগকারী। প্রোগ্রামটি পাওয়ার ব্যবহারকারীদের লক্ষ্য করে নির্মিত,  এবং  "" হতে চাচ্ছে। এটি প্রধান ফিড ফরম্যাট যেমন আরএসএস এবং অ্যাটম সমর্থন করে এবং সাবস্ক্রিপশন তালিকা ওপিএমএল ফরম্যাটে ইনপুট-আউটপুট করতে পারে। নিউজবিউটর (পডবিউটর) পোডাকাস্ট ও সিনক্রোনাইজেশনও সমর্থন করে। ২০১৭ মোতাবেক, প্রকল্পটি আর  রক্ষণাবেক্ষন করা হচ্ছে না; মূল উন্নয়নকারীরা ব্যবহারকারীদের নিউজবোটে স্থানান্তরিত হতে উপদেশ দিচ্ছেন।

নাম
"নিউজবিউটর" জার্মান "ওয়াইল্ডবিউটর" শব্দের দ্ব্যর্থক প্রয়োগ, যার দ্বারা শিকার জড়ো যে করে তাকে বোঝায়। ক্লিফোর্ড ওলফ, যিনি এ নামটি নিয়ে এসেছেন, তার মতে, 'পাথর যুগে মানুষ শিকার করতো ও নিজেদের খাবার জোগাড় করতো, এবং এখন তারা সংবাদ ও তথ্য খোঁজে ও সংগ্রহ করে।'

ক্রীয়াপ্রণালী
নিউজবিউটর পুরোপুরি কীবোর্ড দ্বারা নিয়ন্ত্রিত হয়, এবং এর ডিফল্ট কীবাইন্ডিং ভি-সদৃশ। প্রোগ্রামটি ২.২ সংস্করণ থেকে গুগল রিডারের সাথে সিনক্রোনাইজেশন সমর্থন করে, কিন্তু গুগল রিডারটির উন্নয়ন রহিত করার পর এ বৈশিষ্ট্যটি সরিয়ে নেয়া হয়। বিকল্পসমূহ যথা দ্যা ওল্ড রিডার ও নিউজব্লারের জন্যে সমর্থন আসে ২.৮ সংস্করণ থেকে।

কনফিগারেশন
নিউজবিউটারের বাহ্যরূপ ও কীবোর্ড শর্টকাট একটি একক টেক্সট ফাইল দ্বারা কনিফিগার করা হয়।

গ্রহণযোগ্যতা
২০১২ সালে আর্চ লিনাক্স ব্যবহারকারীদের মধ্যে সবচেয়ে জনপ্রিয় নিউজ রিডার হিসেবে নির্বাচিত হয়, এবং লিনাক্স জার্নাল কর্তৃক আয়োজিত সার্ভেতে ২০১৩ সালে "বেস্ট আরএসএস রিডার" বিষয়শ্রেণীতে ১.৮% ভোট পায়। প্রোগ্রামটি অনেক সময় ম্যাগাজিনের নিবন্ধ ও সফটওয়্যার তালিকায় কমান্ড-লাইন ইন্টারফেসের ক্ষমতা ও নমনীয়তা বোঝাতে আসে।

সোর্স ফাইল কম্পাইল করার পাশাপাশি, নিউজবিউটর ডেবিয়ান, উবুন্টু, জেন্টু, আর্চ লিনাক্স, স্ল্যাকওয়্যার, ফ্রিবিএসডি, ফেডোরা, ম্যানড্রিভাতে প্রিবিল্ট বাইনারি প্যাকেজ থেকে ইন্সটল করা যায়।

তথ্যসূত্র

বহিঃসংযোগ

কনসোল অ্যাপ্লিকেশন
সফটওয়্যার
লিনাক্স সফটওয়্যার
সি++ ভাষায় প্রোগ্রামকৃত মুক্ত সফটওয়্যার
এমআইটি লাইসেন্স ব্যবহারকৃত সফটওয়্যার
গ্নু প্রাইভেসি গার্ড

গ্নু প্রাইভেসি গার্ড (, গ্নুপিজি অথবা জিপিজি) একটি টেক্সট-ভিত্তিক ইউনিক্স-সদৃশ ব্যবস্থার জন্যে ক্রিপ্টোগ্রাফিক ফ্রি সফটওয়্যার স্যুট, যেটি আরএফসি ৪৮৮০ এর সাথে সামঞ্জস্যপূর্ণ।

গ্নুপিজি গ্নু প্রকল্পের একটি অংশ, এবং জার্মান সরকার থেকে বিশাল অঙ্কের অর্থায়ন পেয়েছে।

তথ্যসূত্র

বহিঃসংযোগ 
 
 এ শর্ট হিস্ট্রি অব গ্নু প্রাইভেসি গার্ড

১৯৯৯-এর সফটওয়্যার
প্রাইভেসি গার্ড
লিনাক্স সফটওয়্যার
ক্রিপ্টোগ্রাফিক সফটওয়্যার
গোপনীয়তা সফটওয়্যার
ক্রস-প্ল্যাটফর্ম সফটওয়্যার
শামসুল ইসলাম

আ. ন. ম. শামসুল ইসলাম (জন্ম: ১ মার্চ ১৯৫৭)  একজন বাংলাদেশী রাজনীতিবীদ ও সাবেক সংসদ সদস্য। তিনি বর্তমানে বাংলাদেশ শ্রমিক কল্যাণ ফেডারেশনের সভাপতির দায়িত্ব পালন করছেন। এছাড়াও তিনি বাংলাদেশ জামায়াতে ইসলামীর কেন্দ্রীয় নায়েবে আমীর হিসেবে দায়িত্ব পালন করেছেন। তিনি চট্টগ্রাম-১৪ (লোহাগাড়া-সাতকানিয়া) আসন থেকে ২০০৮ সালের নবম জাতীয় নির্বাচনে সংসদ সদস্য নির্বাচিত হয়েছিলেন। একই সাথে তিনি আন্তর্জাতিক ইসলামী বিশ্ববিদ্যালয় চট্টগ্রাম-এর বোর্ড অফ ট্রাস্টির চেয়ারম্যানের দায়িত্ব পালন করছেন।

প্রারম্ভিক জীবন 
শামসুল ইসলাম ১৯৫৭ সালের পহেলা মার্চ চট্টগ্রাম জেলার সাতকানিয়া উপজেলার বারদোনা গ্রামে জন্মগ্রহণ করেন। তার পিতার নাম মোহাম্মদ আলী মিঞা এবং মাতার নাম হাফেজা আমেনা খাতুন। মোহাম্মদ আলী মিঞা পেশায় একজন সরকারী কর্মকর্তা ছিলেন। তার মাতা আমেনা খাতুন ছিলেন ইসলামী গ্রন্থ আল-কুরআনের একজন হাফেজা।

রাজনৈতিক জীবন
শামসুল ইসলাম ছাত্রজীবন থেকেই রাজনীতির সাথে সম্পৃক্ত হন। ১৯৭৮ সালের এপ্রিল মাসে বাংলাদেশ ইসলামী ছাত্রশিবির চট্টগ্রাম দক্ষিণ জেলার সভাপতি মনোনীত হন। ১৯৮১ সালের অক্টোবর হতে ১৯৮৫ সালের সেপ্টেম্বর পর্যন্ত চট্টগ্রাম বিশ্ববিদ্যালয়ের সভাপতির দায়িত্ব পালন করেন। ১৯৮৫ সালের অক্টোবরে বাংলাদেশ ইসলামী ছাত্র শিবিরের সেক্রেটারী জেনারেল মনোনীত হন। ০২ বছর সেক্রেটারী জেনারেলের দায়িত্ব পালনের পর ১৯৮৭ সালের অক্টোবরে তিনি ছাত্র শিবিরের কেন্দ্রীয় সভাপতি নির্বাচিত হন। তিনি ১৯৮৬-৯০ সালে স্বৈরাচার বিরোধী আন্দোলনে বিশেষ ভূমিকা রাখেন। ১৯৮৮ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) এর সহ-সভাপতি (ভি.পি.) পদে নির্বাচনে অংশগ্রহণ করে পরাজিত হন।

শামসুল ইসলাম ১৯৮৯ সালে জামায়াতে ইসলামীর সাথে সক্রিয়ভাবে সম্পৃক্ত হন। ১৯৯০ সালের এপ্রিল থেকে চট্টগ্রাম মহানগরী জামায়াতের সাংগঠনিক সম্পাদকের দায়িত্ব পালন করেন। ১৯৯৩ সালে তিনি চট্টগ্রাম মহানগরী জামায়াতের সেক্রেটারী মনোনীত হন। ১৯৯৯ সালে তিনি গ্রেপ্তার হন এবং দীর্ঘদিন কারাবরণ করেন। ২০০০ সালে চট্টগ্রাম মহানগরী জামায়াতের আমীর নির্বাচিত হন। তিনি একই বছরে চট্টগ্রাম মহানগর চার দলীয় জোটের যুগ্ম আহবায়ক নিযুক্ত হন। ২০০১ সালে চার দলীয় জোট আমলে চট্টগ্রাম উন্নয়ন কর্তৃপক্ষ (সি.ডি.এ.)-র সদস্য মনোনীত হন। ২০১৬ সালের ডিসেম্বর পর্যন্ত দীর্ঘ ১৬ বছর চট্টগ্রাম মহানগরী জামায়াতের আমীরের দায়িত্ব শেষ করার পর ২০১৭ সালের ০১ জানুয়ারী শামসুল ইসলাম বাংলাদেশ জামায়াতে ইসলামীর কেন্দ্রীয় নায়েবে আমীর নিযুক্ত হন।

শামসুল ইসলাম ২০০৮ সালের ২৯ ডিসেম্বর অনুষ্ঠিত নবম জাতীয় সংসদ নির্বাচনে বাংলাদেশ জামায়াতে ইসলামী মনোনীত প্রার্থী হিসেবে চট্টগ্রাম-১৪ (সাতকানিয়া-লোহাগাড়া) সংসদীয় আসনে নির্বাচন করে সংসদ সদস্য নির্বাচিত হন। তিনি পরিকল্পনা মন্ত্রণালয় সম্পর্কিত সংসদীয় স্থায়ী কমিটির সদস্য মনোনীত হন।

২০১৮ সালের ৩০ ডিসেম্বর অনুষ্ঠিতব্য জাতীয় সংসদ নির্বাচনে চট্টগ্রাম-১৫ (সাতকানিয়া-লোহাগাড়া) সংসদীয় আসনে তিনি বিএনপির প্রার্থী হিসেবে মনোনীত হন

অবদান  
শামসুল ইসলাম আন্তর্জাতিক ইসলামি বিশ্ববিদ্যালয়, চট্টগ্রাম ট্রাস্টি বোর্ডের চেয়ারম্যান ও বর্তমানে চট্টগ্রাম ইন্টারন্যাশনাল মেডিকেল কলেজ ও হাসপাতালের ট্রাস্টি বোর্ডের সিনিয়র সহ-সভাপতির দায়িত্ব পালন করছেন।

কারাজীবন

তিনি পরপর তিনবার কারাবরণ করেন।

তথ্যসূত্র

জীবিত ব্যক্তি
১৯৫৭-এ জন্ম
চট্টগ্রাম জেলার রাজনীতিবিদ
বাংলাদেশ জামায়াতে ইসলামীর রাজনীতিবিদ
বাংলাদেশী মুসলিম
জাতীয় সংসদ সদস্য
নবম জাতীয় সংসদ সদস্য
চট্টগ্রাম বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
লিংক্স (ওয়েব ব্রাউজার)

লিংক্স () কার্সর-এড্রেসেবল ক্যারেক্টার সেল টার্মিনালে ব্যবহারের জন্যে একটি পরিবর্তনযোগ্য টেক্সট-ভিত্তিক ওয়েব ব্রাউজার। মে ২০১৭ মোতাবেক সাধারণ ব্যবহার ও সক্রিয় উন্নয়নে থাকা এটিই সবচেয়ে পুরোনো ওয়েব ব্রাউজার, যার শুরু ১৯৯২ সালে।

ইতিহাস
লিংক্স ক্যানসাস বিশ্ববিদ্যালয়ের অ্যাকাডেমিক কম্পিউটার সেবার অভ্যন্তরে ডিস্ট্রিবিউটেড কম্পিউটার গ্রুপের একটি পণ্য এবং প্রাথমিকভাবে বিশ্ববিদ্যালয়ের ছাত্র ও কর্মচারীদের একটি টিম হাইপারটেক্সট ব্রাউজার হিসেবে এর উন্নয়ন করেন যেটি শুধুমাত্র ক্যাম্পাস তথ্য বিতরণ করতে ও গোফার স্পেস ব্রাউজ করতে ব্যবহৃত হতো। ২২ জুলাই ১৯৯২ ইউজনেটে বেটার উপস্থিতি ঘোষণা করা হয়। ১৯৯৩ সালে মনটুলি একটি ইন্টারনেট ইন্টারফেস যুক্ত করেন এবং ব্রাউজারটির ২য় সংস্করণ প্রকাশ করেন।

আগস্ট ২০০৭ মোতাবেক, লিবডব্লিউডব্লিউডব্লিউর একটি সংস্করণ ব্যবহার করে যোগাযোগ প্রটোকল অন্তর্ভুক্ত করা হয়।  সমর্থিত প্রটোকলের মধ্যে রয়েছে গোফার, এইচটিটিপি, এইচটিটিপিএস, এফটিপি, এনএনটিপি, এবং ওয়াইস রয়েছে। ১৯৯৪ সালে এনএনটিপির জন্যে সমর্থন লিবডব্লিউডব্লিউডব্লিউতে অন্তর্ভুক্ত করা হয় চলমান লিংক্স উন্নয়ন থেকে।

বৈশিষ্ট্য

লিংক্সে ব্রাউজিং এর সময় নির্ধারিত লিংক কার্সর কী ব্যবহার করে হাইলাইট করা হয়, অথবা একটি পৃষ্ঠার সব লিংক ক্রমসংখ্যা দ্বারা চিহ্নিত থাকে, নির্বাচিত লিংকের ক্রম চাপতে হয়। বর্তমান সংস্করণগুলো এসএসএল ও অনেক এইচটিএমএল বৈশিষ্ট্য সমর্থন করে। ট্যাবলগুলো খালিস্থান ব্যবহার করে গঠিত হয়, যেখানে ফ্রেমসমূহ নাম দ্বারা নির্ধারিত হয়। লিংক্স প্রথম থেকেই বিভিন্ন নন-টেক্সট ওয়েব উপাদান দেখাতে পারে না, যেমন ছবি বা ভিডিও, কিন্তু অন্য প্রোগ্রাম চালু করতে পারে যা এগুলোকে নিয়ন্ত্রণ করবে।

অধিকাংশ ওয়েব ব্রাউজারের মত লিংক্স জাভাস্ক্রিপ্ট বা অ্যাডোবি ফ্ল্যাশ সমর্থন করে না, যা কিছু ওয়েবসাইট কাজ করাতে আবশ্যক।

টেক্সট-অনলি ব্রাউজারের মূল সুবিধা এর গতি, যেটা অল্প ব্যান্ডউইদ ইন্টারনেট সংযোগ বা পুরোনো হার্ডওয়্যার যুক্ত কম্পিউটারের জন্যে সমস্যার উদ্রেক করে না।

গোপনীয়তা
লিংক্স যেহেতু গ্রাফিক্স সমর্থন করে না, ব্যবহারকারী তথ্য ট্র‍্যাক করা ওয়েব বাগও ফ্যাচ হয় না। তাই গ্রাফিক ব্রাউজারের গোপনীয়তার ঝুঁকি এখানে নেই।  যাইহোক, লিংক্স এইচটিটিপি কুকি সমর্থন করে, তথ্য ট্র‍্যাক করতে যেটি ব্যবহৃত হরে পারে। তবে এ কারণে লিংক্স কুকি হোয়াইটলিস্টকরণ ও ব্ল্যাকলিস্টকরণ সমর্থন করে, অথবা বিকল্পভাবে কুকি সমর্থন একাবারে বন্ধ করে দেয়া যায়।

অন্যান্য ব্রাউজারের মত, লিংক্স ব্রাউজিং ইতিহাস ও পেজ ক্যাশিং সমর্থন করে, যে দুটো গোপনীয়তার ঝুঁকি বাড়ায়।

কনফিগারযোগ্যতা
লিনাক্স কনফিগারেশন অপশন কমান্ড-লাইন অপশন অথবা কনফিগারেশন ফাইল থেকে গ্রহণ করে। তাদের হেল্প বার্তানুযায়ী ১৪২টি কমান্ড লাইন অপশন রয়েছে। টেম্পলেট কনফিগারেশন ফাইল lynx.cfg ২৩৩টি কনফিগারযোগ্য বৈশিষ্ট্যকে তালিকাবদ্ধ করে। এ দুটোর মধ্যে কিছু সমাপতন রয়েছে, যদিও কিছু কমান্ড-লাইন অপশন রয়েছে, যেমন- -restrict যেটার সাথে lynx.cfg-এর সাদৃশ্য নেই। কমান্ড-লাইন ও কনফিগারেশন ফাইলের অলশনগুলোর সাথে সাথে, লিংক্সের আচরণ চলমান অবস্থায় এর অপশন মেনু ব্যবহার করে পরিবর্তন করা যায়। আবার এদের মধ্যে কিছু সমাপতন রয়েছে।

তথ্যসূত্র

বহিঃসংযোগ

১৯৯২-এর সফটওয়্যার
মুক্ত সফটওয়্যার
লিনাক্স সফটওয়্যার
মুক্ত ওয়েব ব্রাউজার
কনসোল অ্যাপ্লিকেশন
টেক্সট-ভিত্তিক ওয়েব ব্রাউজার
ক্রস-প্ল্যাটফর্ম মুক্ত সফটওয়্যার
গোফার ক্লায়েন্ট
ওএস/২ ওয়েব ব্রাউজার
ম্যাকওএস ওয়েব ব্রাউজার
বহনযোগ্য সফটওয়্যার
পিওএসআইএক্স ওয়েব ব্রাউজার
আমিগাওএস-এর জন্য ওয়েব ব্রাউজার
এডওয়ার্ড জি. রবিনসন

এডওয়ার্ড জি. রবিনসন (; জন্ম: এমানুয়েল গোল্ডেনবার্গ, ১২ ডিসেম্বর ১৮৯৩ - ২৬ জানুয়ারি ১৯৭৩) ছিলেন একজন মার্কিন অভিনেতা। তিনি হলিউডের স্বর্ণযুগে এক শতাধিক চলচ্চিত্রে এবং ৪০টি ব্রডওয়ে মঞ্চনাটকে অভিনয় করেন। তিনি লিটল সিজার ও কি লার্গো চলচ্চিত্রে গ্যাংস্টার চরিত্রে অভিনয়ের জন্য সর্বাধিক প্রসিদ্ধ।

রবিনসন নোয়া চলচ্চিত্র ডাবল ইনডেমনিটি-এ বীমা ব্যবসায়ে বিনিয়োগকারী, দ্য টেন কমান্ডমেন্টস-এ ডেথান, এবং তার অভিনীত সর্বশেষ চলচ্চিত্র বিজ্ঞান কল্পকাহিনীমূলক সয়লেন্ট গ্রিন-এ অভিনয় করেন। চলচ্চিত্র শিল্পে অবদানের জন্য তাকে ১৯৭৩ সালে তার মৃত্যুর দুই মাস পর একাডেমি সম্মানসূচক পুরস্কারে ভূষিত করা হয়। আমেরিকান ফিল্ম ইনস্টিটিউট তাদের ধ্রুপদী মার্কিন চলচ্চিত্রের সেরা ২৫ পুরুষ তারকা তালিকায় তাকে ২৪তম তারকা হিসেবে তালিকাভূক্ত করেছে।

তথ্যসূত্র

বহিঃসংযোগ 

 
 
 
 

১৮৯৩-এ জন্ম
১৯৭৩-এ মৃত্যু
২০শ শতাব্দীর মার্কিন অভিনেতা
আমেরিকান একাডেমি অব ড্রামাটিক আর্টসের প্রাক্তন শিক্ষার্থী
ক্যালিফোর্নিয়ায় ক্যান্সারে মৃত্যু
বুখারেস্টের অভিনেতা
মার্কিন ইহুদি অভিনেতা
মার্কিন চলচ্চিত্র অভিনেতা
মার্কিন নির্বাক চলচ্চিত্র অভিনেতা
মার্কিন মঞ্চ অভিনেতা
মার্কিন যুক্তরাষ্ট্রে রোমানীয় অভিবাসী
রোমানীয় ইহুদি বংশোদ্ভূত মার্কিন ব্যক্তি
একাডেমি সম্মানসূচক পুরস্কার বিজয়ী
শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
ক্যালিফোর্নিয়ার ডেমোক্র্যাট
সিটি কলেজ অব নিউ নিউইয়র্কের প্রাক্তন শিক্ষার্থী
হলিউড কালোতালিকা
নিউ ইয়র্ক শহরের অভিনেতা
নিউ ইয়র্কের (অঙ্গরাজ্য) ডেমোক্র্যাট
কনসোল অ্যাপ্লিকেশন

কনসোল অ্যাপলিকেশন () হল শুধুমাত্র টেক্সট-ভিত্তিক কম্পিউটার ইন্টারফেসে ব্যবহারের জন্যে ডিজাইনকৃত কম্পিউটার প্রোগ্রাম, যেমন- একটি টেক্সট টার্মিনাল, কিছু অপারেটিং সিস্টেমের কমান্ড-লাইন ইন্টারফেস অথবা অন্য গুইযুক্ত অপারেটিং সিস্টেমের টেক্সট-ভিত্তক ইন্টারফেস। একজন ব্যবহারকারী সাধারণত কনসোল অ্যাপলিকেশনের সাথে শুধুমাত্র একটি কীবোর্ড ও একটি ডিসপ্লে পর্দার মাধ্যমে যোগাযোগ করে, যেখানে গুই অ্যাপলিকেশন ব্যবহারের জন্যে মাউজ বা অন্য পয়েন্টিং ডিভাইস লাগে। অনেকগুলো কনসোল অ্যাপলিকেশনগুলো হলো কমান্ড লাইন টুল, কিন্তু অনেক টেক্সট ভিত্তিক ব্যবহারকারী ইন্টারফেস (টুই) প্রোগ্রামও রয়েছে।

যেহেতু গুই অ্যাপলিকেশনের গতি ও ব্যবহারের সুবিধা বৃদ্ধি পাচ্ছে, কনসোল অ্যাপলিকেশনের ব্যবহার ব্যাপকভাবে হ্রাস পেয়েছে, কিন্তু বিলীন হয়ে যায়নি। কিছু ব্যবহারকারী নির্দিষ্ট কিছু সুবিধার জন্যে এ অ্যাপলিকেশমগুলো ব্যবহার করে। আর কিছু সংগঠন প্রধান ডাটা প্রক্রিয়াকরণ কাজের জন্যে ইতোমধ্যেই ব্যবহৃত কনসোল অ্যাপলিকেশনের উপর নির্ভর করে।

কনসোল-ভিত্তিক অ্যাপলিকেশনসমূহের মধ্যে রয়েছে, সিমিউজ (একটি অডিও প্লেয়ার), ইর‍্যাসসি (একটি আইআরসি ক্লায়েন্ট), লিংক্স (একটি ওয়েব ব্রাউজার), র‍্যাঞ্জার (একটি ফাইল ব্যবস্থাপক), মিউজিক অন কনসোল (একটি অডিও প্লেয়ার), মাট (একটি ইমেইল ক্লায়েন্ট), নিউজবিউটর (একটি আরএসএস রিডার) এবং ন্যানো (একটি লেখা সম্পাদক)।

 
ব্যবহারকারী ইন্টারফেস
ইউনিক্স সফটওয়্যার
রাজনৈতিক ইসলাম

রাজনৈতিক ইসলাম (Political Islam) হচ্ছে একটি নব্যসৃষ্ট শব্দ, যার দ্বারা রাষ্ট্র ও সমাজ উভয়কেই "ইসলামী" আইন অনুসারে রূপান্তর করার জন্য ব্যক্তি ও সংগঠনের বিস্তৃত পরিসরের সক্রিয়তাকে নির্দেশ করা হয়। এই শব্দটিকে প্রায়ই বিংশ শতকে আবির্ভূত আন্দোলনগুলোর সাথে সম্পর্কিত করা হয়, এবং এটি ইসলামের নামে থাকা বর্তমান রাজনৈতিক ক্ষমতার প্রতিনিধিত্ব করে। কোন কোন শিক্ষায়তনিক লেখক একই প্রপঞ্চ বোঝাতে ইসলামবাদ শব্দটি ব্যবহার করেন, অথবা এই দুটো শব্দকে একটি আরেকটির স্থলে ব্যবহার করেন।

শব্দটির বিকাশ 
রাজনৈতিক ইসলামের প্রপঞ্চকে তুলে ধরার জন্য কোন পরিভাষা ব্যবহার করা যেতে পারে সেটা নিয়ে বিশেষজ্ঞদের মধ্যে মতভেদ ছিল। মার্টিন ক্রেমার হচ্ছেন সেই প্রথম বিশেষজ্ঞ যিনি ১৯৮০ সালে "রাজনৈতিক ইসলাম" (Political Islam) শব্দটি ব্যবহার করেন। ২০০৩ সালে তিনি বলেন, "রাজনৈতিক ইসলাম" শব্দটিকে অসঙ্গত হিসেবেও দেখা যায়, কেননা মুসলিম বিশ্বের কোথাও ধর্মকে রাজনীতি থেকে ভিন্ন হিসেবে দেখা হয় না। কোন কোন বিশেষজ্ঞ এই ইসলামবাদ ও রাজনৈতিক ইসলাম এর মধ্যকার সাদৃশ্যের জন্য শব্দটিকে "ইসলামবাদ" (Islamism) এর মত ব্যবহার করে থাকেন, আবার  অনেকে এই দুটো শব্দের অর্থকে গুলিয়ে ফেলে এই শব্দটিকে ইসলামবাদ বলে থাকেন। এদের মধ্যে প্রথম ধারার বিশেষজ্ঞদের মধ্যে একজন হলেন দেকমেজিয়ান, যিনি ধর্মনিরপেক্ষ ইসলামী সরকারের ব্যর্থতার প্রসঙ্গে ইসলামের রাজনৈতিকীকরণ সম্পর্কে মন্তব্য করেন। এক্ষেত্রে তিনি ইসলামবাদ ও মৌলবাদ উভয় শব্দই একই সাথে ব্যবহার করেন, কিন্তু "রাজনৈতিক ইসলাম" শব্দটি ব্যবহার করেন নি।

"রাজনৈতিক ইসলাম" শব্দটি বিদেশী সম্প্রদায়ের সাথে যোগাযোগের ক্ষেত্রেও ব্যবহার করা হয়েছে, এক্ষেত্রে এই শব্দের দ্বারা সেই সব সংগঠনের আন্দোলনকে নির্দেশ করা হয়েছে যারা একটি নির্দিষ্ট রাজনৈতিক উদ্দেশ্যের সাথে সম্পর্কিত বৃহত্তর মৌলবাদী পুনর্জাগরণের জন্য বিনিয়োগ করেছেন। রাজনৈতিক বিজ্ঞান ও আন্তর্জাতিক সম্পর্কের অধ্যাপক মুকতাদির খান রাজনৈতিক ইসলামকে সকল ইসলামী আন্দোলনের একটি উপাদান বলে দাবি করেন, যেখানে সেই ইসলামী আন্দোলনগুলো কেবল ইসলাম ভিত্তিক রাজনৈতিক ব্যবস্থা চায় এবং দাবি করে যে সকল মুসলিমকেই এই ইসলাম ভিত্তিক রাজনৈতিক ব্যবস্থাকে অনুসরণ করতে হবে। কোন কোন বিশেষজ্ঞ রাজনৈতিক ইসলামের বিভিন্ন আদর্শের পৃথকীকরণের জন্য অন্যান্য বর্ণনাকারী শব্দ ব্যবহার করেন, যেমন প্রগতিশীল, জঙ্গি, আমূল-সংস্কারবাদী, জিহাদবাদী ইত্যাদি।

আরও দেখুন 

 ইসলামের রাজনৈতিক দিক
 উত্তর-ইসলামবাদ
 ইসলাম, হ্যাঁ; ইসলামী দল, না

তথ্যসূত্র 

ইসলামবাদ
শরিয়ত
হেতাফে ফুটবল ক্লাব

হেতাফে ক্লাব দে ফুটবল (; সাধারণত হেতাফে ফুটবল ক্লাব এবং শুধুমাত্র হেতাফে নামে পরিচিত) হচ্ছে হেতাফে ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯৮৩ সালের ৮ই জুলাই তারিখে প্রতিষ্ঠিত হয়েছে। হেতাফে তাদের সকল হোম ম্যাচ হেতাফের কলিসিয়াম আলফোনসো পেরেজে খেলে থাকে; যার ধারণক্ষমতা হচ্ছে ১৭,৩৯৩। বর্তমানে এই ক্লাবের ম্যানেজারের দায়িত্ব পালন করছেন হোসে বোরদালাস এবং সভাপতির দায়িত্ব পালন করছেন আনহেল তোরেস সানচেজ। বর্তমানে টোগান রক্ষণভাগের খেলোয়াড় দিয়েনে দাকোনাম এই ক্লাবের অধিনায়কের দায়িত্ব পালন করছেন।

অর্জন
কোপা দেল রে
রানার-আপ (২): ২০০৬–০৭, ২০০৭–০৮
সেহুন্দা দিভিসিওন বি – গ্রুপ ১
চ্যাম্পিয়ন (১): ১৯৯৮–৯৯

তথ্যসূত্র

আরও দেখুন
 হেতাফে ফুটবল ক্লাব বি
 হেতাফে দেপোর্তিভো

বহিঃসংযোগ
প্রাতিষ্ঠানিক ওয়েবসাইট
প্রাতিষ্ঠানিক ওয়েবসাইট 
লা লিগায় হেতাফে  
ফুটবলমি টিম প্রোফাইল 
বিডিফুটবল টিম প্রোফাইল
পেনিয়াস ফেডারেশন 

হেতাফে ফুটবল ক্লাব
১৯৮৩-এ প্রতিষ্ঠিত ফুটবল ক্লাব
মাদ্রিদ কমিউনিটি ফুটবল ক্লাব
১৯৮৩-এ স্পেন প্রতিষ্ঠিত
হেতাফে-এ খেলাধুলা
লা লিগার ক্লাব
স্পেনের ফুটবল ক্লাব
হুলিয়ান পালাসিওস

হুলিয়ান পালাকিওস  (২২ আগস্ট ১৮৮০ – ১৯৪৭) রিয়াল মাদ্রিদের প্রথম প্রেসিডেন্ট হিসেবে অধিক পরিচিত। তিনি স্পেনের মাদ্রিদে জন্মগ্রহণ করেছিলেন।

তিনি ১৮৯৭ থেকে ১৯৯০ সাল পর্যন্ত স্কাই ফুটবলের সদস্য ছিলেন। ১৯০০ সালে নিউ ফুট-বল ক্লাবের ভাঙ্গনের পর, তিনি "মাদ্রিদ ফুটবল ক্লাব" গঠন করেছিলেন, যেটি বর্তমানে রিয়াল মাদ্রিদ নামে পরিচিত এবং তিনি তার প্রথম প্রেসিডেন্ট ছিলেন।

তথ্যসূত্র

 

 

১৮৮০-এ জন্ম
১৯৪৭-এ মৃত্যু
রিয়াল মাদ্রিদ ফুটবল ক্লাবের সভাপতি
মাদ্রিদের ব্যবসায়ী
২০শ শতাব্দীর স্পেনীয় ব্যবসায়ী
রিয়াল মাদ্রিদ ফুটবল ক্লাবের খেলোয়াড়
জিরোনা ফুটবল ক্লাব

জিরোনা ফুতবল ক্লাব, এস.এ.ডি. (; সাধারণত জিরোনা এফসি এবং সংক্ষেপে জিরোনা নামে পরিচিত) হচ্ছে জিরোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় প্রতিযোগিতা করে। এই ক্লাবটি ১৯৩০ সালের ২৩শে জুলাই তারিখে প্রতিষ্ঠিত হয়েছে। ১৪,৬২৪ ধারণক্ষমতাবিশিষ্ট এস্তাদি মোন্তিলিভিতে ব্লাঙ্কিভেরমেল নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় মিচেল আনহেল সানচেস মুনিয়োস এবং সভাপতির দায়িত্ব পালন করছেন দেলফি হেলি। বর্তমানে উরুগুয়েয়ীয় আক্রমণভাগের খেলোয়াড় ক্রিস্তিয়ান স্তুয়ানি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, জিরোনা এপর্যন্ত ৭টি শিরোপা জয়লাভ করেছে; যার মধ্যে পাঁচটি সেহুন্দা দিভিসিওন বি এবং একটি তেরসেরা দিভিসিওন শিরোপা রয়েছে। হুয়ানপে, ক্রিস্তিয়ান স্তুয়ানি, বোরহা গার্সিয়া, হান্দ্রো কাস্ত্রো এবং ফেলিপে সানচোনের মতো খেলোয়াড়গণ জিরোনার জার্সি গায়ে মাঠ কাঁপিয়েছেন।

ইতিহাস
১৯৩০–৩১ মৌসুমে, পেশাদার ফুটবল ক্লাব হিসেবে প্রথম মৌসুমে জিরোনা স্পেনের পেশাদার ফুটবল ক্লাবগুলোর মধ্যকার আয়োজিত স্পেনীয় ফুটবল লিগ পদ্ধতির তৎকালীন তৃতীয় স্তরের পেশাদার ফুটবল লিগ তেরসেরা দিভিসিওনে প্রতিদ্বন্দ্বিতা করেছিল; ফ্রান্সিস্কো ব্রুর অধীনে উক্ত মৌসুমে জিরোনা ৩ জয় এবং ৩ ড্রয়ে সর্বমোট ৯ পয়েন্ট অর্জন করে ১৯৩০–৩১ তেরসেরা দিভিসিওনের পয়েন্ট তালিকায় ১ম স্থান অর্জন করেছিল।

ক্লাব প্রতিষ্ঠার প্রায় ৮৭ বছর পর, ২০১৭–১৮ মৌসুমে জিরোনা প্রথমবারের মতো স্পেনের পেশাদার ফুটবলের শীর্ষ স্তর লা লিগায় অংশগ্রহণ করতে সক্ষম হয়েছিল। ২০১৭ সালের সালের ১৯শে আগস্ট তারিখে, লা লিগায় ক্লাব ইতিহাসে নিজেদের প্রথম ম্যাচে পাবলো মাচিনের অধীনে জিরোনা আতলেতিকো মাদ্রিদের কাছে ২–২ গোলের ব্যবধানে পরাজিত হয়েছিল। ২০১৭–১৮ লা লিগায় জিরোনা ১৪টি জয় এবং ৯টি ড্রয়ে সর্বমোট ৫১ পয়েন্ট অর্জন করে পয়েন্ট তালিকায় ১০ম স্থান অর্জন করেছিল, যেখানে ক্রিস্তিয়ান স্তুয়ানি ২১টি গোল করে লিগে জিরোনার হয়ে সর্বোচ্চ গোলদাতা হয়েছিলেন।

প্রশিক্ষণ কেন্দ্র
২০১৭ সালের ডিসেম্বর মাস থেকে, ক্লাবটির নতুন প্রশিক্ষণ সুবিধাগুলো নির্মাণাধীন রয়েছে, এগুলো জিরোনার দক্ষিণে পিজিএ কাতালোনিয়া গলফ কোর্স কমপ্লেক্সে স্থাপন করা হচ্ছে।  এলাকাবিশিষ্ট নতুন কমপ্লেক্সটি পরবর্তী সাড়ে তিন বছর ধরে ক্লাবটির প্রশিক্ষণ কেন্দ্র হিসেবে নিয়োজিত থাকবে। এখানে  হাইব্রিড ঘাসের প্রশিক্ষণ পিচ এবং অভ্যন্তরীণ প্রশিক্ষণ সুবিধা ছাড়াও  প্রাকৃতিক ঘাসের পিচ থাকবে।

তথ্যসূত্র

বহিঃসংযোগ

  

জিরোনা ফুতবল ক্লাব, এস.এ.ডি.
১৯৩০-এ প্রতিষ্ঠিত ফুটবল ক্লাব
১৯৩০-এ স্পেনে প্রতিষ্ঠিত
স্পেনের ফুটবল ক্লাব
লা লিগার ক্লাব
ক্লাব দেপোর্তিভো লেগানেস

ক্লাব দেপোর্তিভো লেগানেস, এস.এ.ডি. হলো স্পেনের মাদ্রিদের উপকণ্ঠে অবস্থিত লেগানেসের একটি স্পেনীয় ফুটবল ক্লাব। ১৯২৬ সালের ২৬শে জুন তারিখে এটি প্রতিষ্ঠিত হয়; তখন এই ক্লাবটি প্রিমেরা দিভিসিওনে খেলতো। ক্লাবটি এস্তাদিও মুনিসিপাল দে বুতার্কে-এ সকল হোম ম্যাচ খেলে থাকে; যেখানে একসাথে ১২,৪৫০ জন দর্শক একসাথে খেলা উপভোগ করতে পারে।

ভক্ত
এই ক্লাবের ভক্তদের ইগালিও এফসির আলত্রাস গ্রুপ গেট ১২-এর সাথে বন্ধুত্বপূর্ণ সম্পর্ক রয়েছে। ইগালিও এবং লেগানেস শহর দুটি একত্র হতে পারে। তাদের সবচেয়ে বড় প্রতিদ্বন্দ্বী হচ্ছে হেতাফে, যাদের সাথে তারা দক্ষিণ মাদ্রিদ ডার্বিতে প্রতিদ্বন্দ্বিতা করে।

তথ্যসূত্র

বহিঃসংযোগ
প্রাতিষ্ঠানিক ওয়েবসাইট  
ফুটবলমি টিম প্রোফাইল 

মাদ্রিদ কমিউনিটির ফুটবল ক্লাব
১৯২৮-এ প্রতিষ্ঠিত ফুটবল ক্লাব
 
লেগানেস
১৯২৮-এ স্পেন প্রতিষ্ঠিত
লা লিগার ক্লাব
স্পেনের ফুটবল ক্লাব

ক্লাব দেপোর্তিভো লেগানেস
রিয়াল ক্লাব দেপোর্তিউ এস্পানিওল

রিয়াল ক্লাব দেপোর্তিউ এস্পানিওল (;  সহজভাবে আরসিডি এস্পানিওল অথবা শুধুমাত্র এস্পানিওল নামে পরিচিত) হলো স্পেনের কর্নেয়া দে ইয়োব্রেগাতভিত্তিক একটি পেশাদার ফুটবল ক্লাব।

এই ক্লাবটি ১৯০০ সালে প্রতিষ্ঠা লাভ করে। ক্লাবটি স্পেনীয় ফুটবলের দ্বিতীয় বিভাগ সেহুন্দা দিভিসিওনে খেলে এবং আরসিডিই স্টেডিয়ামে তাদের সকল হোম ম্যাচের আয়োজন করে, যেখানে একসাথে ৪০,০০০ জন দর্শক খেলা উপভোগ করতে পারে। এপর্যন্ত এস্পানিওল ৪ বার কোপা দেল রে (সম্প্রতি ২০০৬ সালে) এবং ১৯৮৮ ও ২০০৭ সালে উয়েফা কাপের ফাইনালে পৌছেছে। ক্লাবটি লা লিগায় বার্সেলোনাভিত্তিক অন্য আরেক ক্লাব বার্সেলোনার সাথে বার্সেলোনা ডার্বিতে অংশগ্রহণ করে।

ঐতিহাসিক বিভাগ
১৯৯০-এর দশক পর্যন্ত, এস্পানিওলের বেশ কয়েকটি খেলাধুলার বিভাগ ছিল। ২০১৭ সালের মার্চ মাসে, এসোসিয়েশন অফ সাপোর্টারস এবং আরসিডি এস্পানিওলের অংশীদাররা ক্লাবের স্পোর্টিং বিভাগগুলো পুনরুদ্ধারের জন্য একটি প্রকল্প হাতে নিয়েছিল, কিন্তু সেই মুহুর্তে ফুটবল দলের সাথে কোন অর্থনৈতিক সম্পর্ক ছিল না। নতুন মাল্টি স্পোর্টস ক্লাবটি সেকিওন্স দেপোর্তিভেস এস্পানিওল (স্পোর্টিং সেকশন এস্পানিওল) নামে গড়ে উঠেছিল।

দুই মাস পরে, অ্যাসোসিয়েশন নিশ্চিত করেছিল যে, ২০১৭–১৮ মৌসুমের মধ্যে রোলার হকি দল এবং মহিলা ভলিবল দলের সূচনা হবে, যারা বিভিন্ন প্রতিযোগিতায় প্রতিদ্বন্দ্বিতা করবে। পরবর্তী মৌসুমে, বাস্কেটবল বিভাগটি পুনঃস্থাপন করা হয়েছিল এবং হ্যান্ডবলের একটি নতুন বিভাগ হবে প্রতিষ্ঠা করা হয়।

আরও দেখুন

 আরসিডি এস্পানিওল বি
 আরসিডি এস্পানিওল কান্তেরা
 সিউতাত দে বার্সেলোনা ট্রফি

তথ্যসূত্র

বহিঃসংযোগ

 প্রাতিষ্ঠানিক ওয়েবসাইট   
 লা লিগায় আরসিডি এস্পানিওল  
 উয়েফায় আরসিডি এস্পানিওল  

 
লা লিগার ক্লাব
বার্সেলোনার ফুটবল ক্লাব
কাতালোনিয়ার ফুটবল ক্লাব
কোপা দেল রেই বিজয়ী
রাজকীয় পৃষ্ঠপোষকতা সম্পর্কিত স্পেন ভিত্তিক সংস্থা
১৯০০-এ প্রতিষ্ঠিত ফুটবল ক্লাব
১৯০০-এ স্পেনে প্রতিষ্ঠিত
স্পেনের ফুটবল ক্লাব

বার্সেলোনায় ফুটবল ক্লাব
রাজকীয় পৃষ্ঠপোষক সম্পর্কিত স্পেন ভিত্তিক সংস্থা
গোলাম সরোয়ার হিরু

গোলাম সরোয়ার হিরু একজন বাংলাদেশী রাজনীতিবিদ। ২০১৯ সালের একাদশ সাধারণ নির্বাচনে তিনি ইসলামী আন্দোলন বাংলাদেশ থেকে প্রার্থী মনোনীত হন। ১৯৯৬ সালের ফেব্রুয়ারি ও জুন জাতীয় সংসদ নির্বাচনে তিনি পরপর দুইবার বরগুনা-২ আসন থেকে ইসলামী ঐক্যজোটের মনোনয়নে সংসদ সদস্য নির্বাচিত হন।

প্রারম্ভিক জীবন

রাজনৈতিক জীবন

আরও দেখুন 

 ষষ্ঠ জাতীয় সংসদ সদস্যদের তালিকা
 সপ্তম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) - জাতীয় সংসদ
 সপ্তম জাতীয় সংসদ সদস্যদের তালিকা (জুন ১৯৯৬) - জাতীয় সংসদ

জীবিত ব্যক্তি
বরগুনা জেলার রাজনীতিবিদ
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
স্থানান্তর (ফুটবল)

পেশাদার ফুটবলের ক্ষেত্রে, যখনই একজন খেলোয়াড় চুক্তির সমাপ্তিতে ক্লাবের পরিবর্তন করে, তখনই স্থানান্তর সংগঠিত হয়। একটি ফুটবল ক্লাব হতে কোন খেলোয়াড় অন্য ক্লাবে যোগদানকে স্থানান্তর বোঝায়। সাধারণভাবে, কোন পরিচালক সংস্থা দ্বারা নির্ধারিত নিয়ম অনুযায়ী, খেলোয়াড়দের শুধুমাত্র স্থানান্তরকালীন সময়েই স্থানান্তর করা যেতে পারে। খেলোয়াড়েকে দলে ভেড়ানোর জন্য সাধারণত কিছু অর্থ ব্যয় করতে হয়, যা স্থানান্তর ফি হিসেবে পরিচিত। যখন একজন খেলোয়াড় এক ক্লাব থেকে অন্য ক্লাবে চলে যায়, তখন তাদের পুরানো চুক্তি বাতিল হয়ে যায়। কিছু ক্ষেত্রে, স্থানান্তরগুলো খেলোয়াড়দের ব্যবসায়ের মতো একইভাবে কাজ করতে পারে, কারণ ক্লাব খেসারৎ হিসেবে অন্য দলকে অন্য খেলোয়াড়ও সরবরাহ করতে পারে।

আরও দেখুন
 ফুটবল স্থানান্তরে সবচেয়ে ব্যয়বহুল খেলোয়াড়ের তালিকা

বহিঃসংযোগ
ফিফার স্থানান্তর প্রবিধান  (পিডিএফ)
বিবিসি স্পোর্টস দ্বারা স্থানান্তর চুক্তির দেহতত্ব

ফুটবল পরিভাষা
ফুটবল স্থানান্তর
বাংলাদেশ তরিকত ফেডারেশন

বাংলাদেশ তরীকত ফেডারেশন হল বাংলাদেশ নির্বাচন কমিশন কর্তৃক নিবন্ধিত অসাম্প্রদায়িক ধর্মীয় মূল্যবোধ, আধ্যাত্মিকতা ও মহান মুক্তিযুদ্ধের চেতনায় বিশ্বাসী, প্রগতিশীল একটি রাজনৈতিক দল।

ইতিহাস
বাংলাদেশ তরীকত ফেডারেশন ২০০৫ সালে সৈয়দ নাজিবুল বাশার মাইজভান্ডারি প্রতিষ্ঠা করেছিলেন। বাংলাদেশ জামায়াত-ই-ইসলামীর সাথে জোট থাকায় তারা বাংলাদেশ জাতীয়তাবাদী দল ছেড়ে দিয়েছিল। তাদের অভিযোগ ছিল জামায়াতে ইসলামী সন্ত্রাসবাদ সমর্থন করে। বাংলাদেশ তরীকত ফেডারেশন ২০১৪ সালের বাংলাদেশ সাধারণ নির্বাচনে প্রতিদ্বন্দ্বিতা করে এবং দুটি সংসদীয় আসনও লাভ করে।

তরীকত ফেডারেশনের মহাসচিব এম এ আওয়াল ২০১৭ সালে ইসলামী দলগুলোর একটি জোট গঠনের চেষ্টা করেছিলেন। পরিকল্পিতী জোটে বাংলাদেশ খেলাফত আন্দোলন, ফরায়েজি আন্দোলন, ইমাম-উলামা পরিষদ, এবং ইসলামী ওআইসি জোটের অন্তর্ভুক্ত হবে। এই আন্দোলনের বিরোধিতা করেন দলের সভাপতি সৈয়দ নাজিবুল বাশার মাইজভান্ডারি। ১৭ এপ্রিল ২০১৮ খ্রিষ্টাব্দে সৈয়দ নাজিবুল বাশার মাইজভান্ডারি মহাসচিবের পদ থেকে এম এ আওয়ালকে অপসারণ করেন। এম এ আওয়ালের স্থলে তিনি দলের প্রেসিডিয়াম সদস্য সৈয়দ রেজাউল হক চাঁদপুরীকে মনোনীত করেন। মহাজোটের অধীনে পরবর্তী সাধারণ নির্বাচনে প্রতিদ্বন্দ্বিতা করতে ৩০ টি আসন চায় দলটি।

জাতীয় সংসদে আসন
সৈয়দ নাজিবুল বাশার মাইজভান্ডারি চট্টগ্রাম-২ আসনের সংসদ সদস্য। ২০১৪ সালে তিনি বাংলাদেশ তরিকত ফেডারেশনের প্রার্থী হিসেবে নির্বাচিত হন। বাংলাদেশ তরিকত ফেডারেশনের প্রার্থী হিসাবে ২০১৪ সালে লক্ষ্মীপুর-১ আসন থেকে সংসদ সদস্য নির্বাচিত হন এম এ আউয়াল।

আন্দোলন
তরিকত ফেডারেশন বিভিন্ন ইস্যুতে বেশ কয়েকবার আন্দোলন করে এবং সফলতাও অর্জন করে। অতি সম্প্রতি দলের মহাসচিব সৈয়দ রেজাউল হক চাঁদপুরীর চাঁদপুরী শাহ দরবার শরীফের দোগাইয়া আশরাফিয়া ইসলামিয়া আলিম মাদরাসার মাঠে নির্মিত গুচ্ছগ্রাম প্রকল্প বাতিলের দাবীতে    বখশীয়া দরবার শরফের পীর মাওলানা কুতুব উদ্দীন বখশীর নেতৃত্বে কুমিল্লা জেলা তরিকত ফেডারেশন পদুয়ার বাজার সংলগ্ন ঢাকা-চট্টগ্রাম মহাসড়ক প্রায় দুই ঘন্টা অবরোধ করে রাখে। এতে প্রায় পঞ্চাশ কিলোমিটার লম্বা যানজটের সৃষ্টি হয়। পরে কুমিল্লা জেলা প্রশাসক কামরুল হাসানের মাধ্যমে প্রধানমন্ত্রী বরাবর স্বারকলিপি প্রদান করে এবং জেলা প্রশাসকের আশ্বাসে তারা আন্দোলন স্থগিত করে।

সমালোচনা
গুলশানে জঙ্গী হামলার পর সংগঠনটির প্রধান সৈয়দ নজিবুল বশর মাইজভান্ডারী দাবি করেছিলেন কওমি মাদ্রাসার হাত ধরেই জঙ্গীবাদের গোড়াপত্তন হয়েছে।

আরো দেখুন
বাংলাদেশের ইসলামী দলসমূহ

তথ্যসূত্র

বাংলাদেশের রাজনৈতিক দল
ইসলামি রাজনৈতিক দল
বাংলাদেশ তরিকত ফেডারেশন
২০০৫-এ বাংলাদেশে প্রতিষ্ঠিত
বাংলাদেশের ইসলামি রাজনৈতিক দল
ইসলামপন্থী দল
বাংলাদেশ সাংস্কৃতিক মুক্তিজোট

বাংলাদেশ সাংস্কৃতিক মুক্তিজোট বাংলাদেশের একটি রাজনৈতিক দল। আবু লায়েস মুন্না হলেন সংগঠন প্রধান ও মোঃ শাহজামাল আমিরুল হলেন পরিচালনা বোর্ড প্রধান (সাধারণ সম্পাদক)। দলটির নির্বাচনী প্রতীক হচ্ছে “ছড়ি”।

ইতিহাস 
২০০০ সালের ২৪ নভেম্বর বাংলাদেশ সাংস্কৃতিক মুক্তিজোট (মুক্তিজোট) আনুষ্ঠানিকভাবে যাত্রা শুরু করে। ৮ অক্টোবর ২০১৩ সালে বাংলাদেশ নির্বাচন কমিশন থেকে নিবন্ধন লাভ করে।

তথ্যসূত্র

বাংলাদেশের রাজনৈতিক দল
২০০০-এ বাংলাদেশে প্রতিষ্ঠিত